Source: https://www.stavebnakomora.sk/?cat=3&paged=2
Timestamp: 2019-09-15 18:25:28+00:00

Document:
Na Ta3 dnes v Téme dňa o stavebnom zákone
Published 2. marca 2018
Ministerstvo dnes v relácii Téma dňa propagovalo ďalšiu verziu stavebného zákona. Rozhovor o „výhodách“ pripravovaného zákona bez Legislatívneho zámeru so štátnym tajomníkom Petrom Ďurčekom je na pozícii 29:00.
Ministerstvo poskytlo až 22.12.2017 členom komisie „Zdovodnenie navrhov ZUP a ZOV“ čo nie je Leg.zámer ako to vyžaduje riadny leg. proces. Na rozdiel od tlačovej besedy ministerstva už pán št.tajomík jasne potvrdil, že vláda chce odobrať stavebné úrady obciam a povoľovanie zverí stavebným komisárom… Vyznieva to tak, že objednávateľ zákona a jeho tvorcovia nedávajú veľký priestor ZMOS a UMS a pripomienky našej SKSR akoby nikdy neboli…
Ivan Pauer – Prezident SKSR a prezídium SKSR
PRINCÍPY RIADENIA VÝSTAVBY – NASTAL ČAS NA NÁPRAVU !
Published 1. marca 2017
Vážená odborná a široká laická verejnosť,
realita súčasného celospoločenského života aj v stavebníctve potvrdzuje, že výsledkom činnosti do seba zahľadenej „tradičnej“ organizácie projektantov ustanovenej zo zákona a skutočného prístupu Ministerstva dopravy a výstavby SR s vyhláseniami o úpornom boji za skvalitnenie legislatívy, odbornosti a zvýšenie bezpečnosti stavieb sú len prázdne slová pretože v skutočnosti v roku 2016 pribudlo len ďalšie zmäkčenie podmienok na odbornosť v príprave a uskutočňovaní stavieb a úplné vyradenie kontroly zo stavebných procesov a činností.
Spoločenské postavenie stavbárov, činnosť projektantov a odborníkov vo výrobnej sfére uskutočňovania stavieb sa v celospoločenskom vnímaní skôr zhoršuje, ako zlepšuje.
Najväčším „úspechom“ zodpovedných organizácií od rokov cca 2010-2011 je odďaľovanie zlepšenia legislatívy v snáď najdôležitejších činnostiach vo výstavbe až po takmer ich úplnú likvidáciu:
kontrolných činností inštitútom „Stavebný dozor“ zo zákona,
kontrolných činností inštitútom „Autorský dozor“ zo zákona,
nutnosť výstavby podľa vykonávacieho projektu zo zákona,
nutnosť vykonávať odborné stavebné aplikačné remeselné činnosti pracovníkmi vzdelanými v danom profesnom odbore tiež zo zákona.
Je najvyšší čas legislatívne upraviť zákon č.50/1976 Zb. (Stavebný zákon) aspoň v časti stavebného poriadku upravujúcej odbornosť, projekčnú činnosť, údržbu, zodpovednosť a krízové situácie stavieb.
Naše legislatívne návrhy vychádzajú z týchto základných princípov prípravy a riadenia výstavby, ktoré sa podarilo zodpovedným organizáciám zdevastovať tak, že sa čoraz častejšie stretávame s problematickou kvalitou a bezpečnosťou našich stavieb.
Považujeme za nevyhnutné v najkratšom možnom čase v teraz platnom stavebnom zákone upraviť:
pôsobenie odborníkov v príprave stavieb;
pôsobenie odborníkov v uskutočňovaní stavieb;
uzákoniť činnosť prvostupňového priameho riadenia realizačných prác kvalifikovanou funkciou „Majster stavebnej výroby“ podľa jednotlivých odborov;
uzákoniť vykonávanie remesiel v stavebníctve len vyučenými a preškolenými remeselníkmi;
uzákoniť kontrolnú činnosť vo výstavbe vykonávanú stavebným dozorom, ako zákonom povinnú na všetkých stavbách, okrem drobných stavieb do 30 m2;
ustanoviť kontrolnú činnosť autorským dozorom projektanta ako zákonom povinnú súčasť vykonávacieho projektu na všetkých stavbách, okrem drobných stavieb do 30 m2. Činnosť projektanta – stavebného inžiniera v projektovej príprave stavieb a počas jej realizácie ako autora projektu s autorským dozorom takto stabilizuje jeho postavenie, vážnosť a zodpovednosť;
uzákoniť povinnosť začať stavebné práce len podľa overeného vykonávacieho projektu. Realizovať stavbu len podľa projektu pre stavebné povolenie nebude možné;
v záujme skvalitnenia a zvýšenia bezpečnosti stavieb na Slovensku je nutné zákonom stanoviť základné podmienky odbornosti, práv, povinností a zodpovednosť všetkým osobám činným v procese prípravy, riadenia a realizácie stavieb.
ZÁSADY ŠTRUKTÚRY RIADENIA VÝSTAVBY
ZÁSADY RIADENIA VO VÝSTAVBE
ZÁKLADNÁ SCHÉMA PROJEKTOVEJ PRÍPRAVY
ZÁKLADNÁ SCHÉMA REALIZÁCIE VÝSTAVBY
ZÁKLADNÁ SCHÉMA PRÍPRAVY A REALIZÁCIE VÝSTAVBY
ponúkame Vám tieto návrhy, na názorovú odbornú diskusiu. Považujte naše návrhy za výlučne nepolitické a neobchodné. Vaše názory nám určite pomôžu k vynútenej otvorenej komunikácii s NR SR, prípadne aj s MDV SR, pretože je najvyšší čas presadzovať verejnom záujme aj nekomerčné zákony.
Sú to stavby aj pre Vás a Vaše deti.
V Nitre 23.2.2017
Preident komory SKSR
Ing. Vojtech Mozgay
Viceprezident pre
legislatívu a medzinárodné
vzťahy a riaditeľ úradu komory
Expert on Human Settlements registered in the International Directory of Experts
UNITED NATIONS CENTRE (HABITAT)
Zoznam návrhov vyhlášok SKSR pre bezpečnosť stavieb
Published 18. februára 2017
Ministrovi dopravy a výstavby Slovenskej republiky pánovi Árpádovi Érszekovi naša SKSR Stavebná komora Slovenskej republiky od novembra 2016 poslala už päť návrhov na novelizovanie zákona č. 50/1976 Zb, (stavebný zákon) z kategórie bezpečnosti stavieb a vo veci riešenia krízového stavu stavieb.
Zoznam návrhov vyhlášok:
1). Dňa 10.11.2016 / Nariadenie Ministerstva dopravy, výstavby a regionálneho rozvoja Slovenskej republiky zo dňa ……2016 o príprave a udeľovaní osvedčení odbornej spôsobilosti pre výkon majstra stavebnej výroby,stavbyvedúceho a pre výkon stavebného dozoru z osobitných dôvodov.
2). Dňa 10. 11. 2016 / Návrh zmien v zákone č. 138/1992 Zb. o autorizovaných architektoch a autorizovaných stavebných inžinieroch.
3). Dňa 28.11.2016 / Vyhláška Ministerstva dopravy, výstavby a regionálneho rozvoja Slovenskej republiky zo dňa ……2016 o projektovej príprave a projektovej dokumentácii stavieb.
4). Dňa 6.12.2016 / Vyhláška Ministerstva dopravy, výstavby a regionálneho rozvoja Slovenskej republiky zo dňa ……2016 o Vybraných činnostiach vo výstavbe.
5). Dňa 18.2.2017 / Vyhláška Ministerstva dopravy, výstavby a regionálneho rozvoja Slovenskej republiky zo dňa ……2017 o údržbe stavieb a o vyprataní a uzatvorení stavieb.
Naša komora je zvedavá či sa aj na náš posledný návrh ministerstvo dopravy a výstavby vykašle ako na predchádzajúce, ktoré údajne možno budú riešiť v prípade, keď budú v koncepcii prípravy stavebného zákona údajne pripravovanej ministerstvom, to znamená nikdy…
Premýšľame nad osobnou zodpovednosťou tých, ktorým sme dali legislatívne riešenia a tí nič nevykonali a dôjde k nejakej havárii stavieb a budú aj mŕtvi.
Autor: Prezídium SKSR
Nebezpečný most v Nižnej na Orave a riešenie problému úradmi
Posledné živé prípady problematických bytových stavieb, ktoré rieši naša komora v Prešove, SASDARS v Komárne a Slovenská správa ciest nebezpečnú mostovú konštrukciu v Kysuciach v Nižnej nad Oravou jasne hovoria o neubúdaní kolabujúcich stavieb na Slovensku.
Zdroj SITA. Foto Naďa Kalisová
Dňa 15. 02. 2017 bol agentúrou SITA a 16. 02. 2017 v televíznom spravodajstve zverejnený prípad havarijného a životu nebezpečného stavu mostovej konštrukcie v Kysuciach v Nižnej nad Oravou. Tento most čaká na opravu už od roku 2012. Výsledkom posledného mimoriadneho zasadnutia tridsať členného krízového štábu bolo konštatovanie, že situácia je kritická a most v Nižnej sa môže kedykoľvek zrútiť. „Každý jeden človek, ktorý bol na zasadnutí krízového štábu, sa vyjadril, že situácia je neúnosná a treba okamžite konať.“ Problém sa rozhodli riešiť umiestnením svetelej signalizácie – semafórom. Je to „odvážne“ a hlavne zvláštne rozhodnutie…
Zarážajúcou skutočnosťou na prípade nebezpečného mostu v Nižnej nad Oravou je, že komisia a zodpovední úradníci aj keď vedia, že most sa môže kedykoľvek zrútiť a môže spôsobiť zranenia, alebo smrť vodičov, prípadne iných osôb, nedokážu vydať okamžitý zákaz používať a uzatvoriť vstup na most do odstránenia nebezpečného stavu.
Máme za to, že nedôraznosť a váhavosť rozhodovania vlastníkov a správcov stavieb prípadne úradníkov miestnej, verejnej a štátnej správy je daná hlavne nejasnou legislatívnou úpravou povinností, práv a zodpovednosti v teraz platnom stavebnom zákone č. č.50/1976 o územnom plánovaní a stavebnom poriadku, osobitne v § 86 Údržba stavby a v § 96 Vypratanie stavby.
Podľa platného stavebného zákona má vypratanie stavby nariadiť stavebný úrad. Problémom je, že v zákone sa nerieši na akom základe, na aký podnet stavebný úrad bude vo veci konať, kto nesie zodpovednosť za havarijný stav a kto ponesie zodpovednosť za vzniknuté náklady, ujmy a škody ak bude alebo nebude vydané nariadenie na vypratanie stavby a nariadenie na odstránenie nebezpečenstva.
Tento nejasný legislatívny stav preukazuje, že Slovenská republika nemá pre stavby legislatívne vyriešené a stanovené základné krízové nariadenia pri zistení nebezpečných život ohrozujúcich porúch stavieb a budov.
Na základe predom uvedeného stavu nejasnej a ťažko vykonateľnej úpravy teraz platného stavebného zákona pre krízové situácie stavieb a priamych osobných praktických skúseností a skúseností členov našej legislatívnej komisie, vo verejnom záujme mať bezpečné stavby a ich bezpečné užívanie, prezídium našej komory dňa 17. 02. 2017 uvoľnilo časť z nami pripravenej verzie návrhu stavebného zákona pre použitie ministerstvom a parlamentom. Vybranú časť sme upravili ako návrh novely teraz platného stavebného zákona č. 50/1976 Zb., ktorý upravuje legislatívne krízové nariadenia po zistení nebezpečných, život a majetok ohrozujúce stavby.
Dúfame, že sa problematikou bezpečnosti stavieb a riešenia ich kritického stavu bude ministerstvo konečne zaoberať, preto sme ako vždy pri predchádzajúcich návrhoch pripravení túto problematiku so zodpovednými úradníkmi ministerstva konzultovať.
Návrh vyhlášky SKSR § 86 Údržba stavby a v § 96 Vypratanie stavby k zákonu 50/1976 Zb. na náhľad a stiahnutie.
prezídent SKSR
Problémových stavieb neubúda – príčina ?
Published 3. februára 2017
Naša partnerská organizácia SASDARS, ktorá sa venuje aj diagnostikovaniu porúch stavieb opäť obdržala žiadosť o pomoc od správcu budovy pri riešení technických problémov ním spravovanej novostavby v Komárne.
Vzhľadom na obmedzené kapacity partnerskej organizácie SASDARS dňa 1. 2. 2017 naša komora uzatvorila so SASDARS dohodu o spolupráci v oblasti odbornej pomoci a spolupráce pri posudzovaní poruchových stavieb. SASDARS súčasne od 1. 2. 2017 nebude vykonávať poradenstvo v problematike stavebných konaní a v právnych problémoch v oblasti stavebníctva. Túto problematiku preberá naša komora od 10. februára 2017.
Naša komora od augusta roku 2016 úspešne pomohla v dvoch prípadoch (2) aj v stavebných konaniach pri sporoch medzi stavebníkom a stavebným úradom. V súčasnosti sú dva vo vysokom štádiu rozpracovanosti, v ktorých sme zatiaľ úspešní, pretože v oboch prípadoch prokurátori vzniesli protesty, ktorých výsledkom je zrušenie protiprávne „právoplatných“ vydaných stavebných povolení. V jednom z nich na Východnom Slovensku prokurátor preveruje možnosť obvinenia zo zneužitia právomoci verejného činiteľa.
Dnes 3. 2. 2017 sme v rámci pomoci SASDARS vykonali vstupnú obhliadku polyfunkčného domu, ktorého vlastníci a správca majú problémy so zatekaním strechy a vlhnutím obvodového muriva. Po vykonaní obhliadky sme však zistili vážne, elementárne chyby vyhotovenia konštrukcie krovu, chybne vyhotovenú hydroizoláciu základového múru, čo je však najhoršie, potvrdilo sa nám podozrenie (na základe predchádzajúceho telef. opisu stropu pivnice) zo statickej poruchy.
Boli sme povinní upozorniť na problém stropu podzemnej garáže a zakázať jej používanie do doby vyhotovenia sanačného projektu a sanácie samotnej. Momentálne naši odborníci pracujú na posudzovaní ďalších možných dôsledkov a opatrení. Isté však je, že strop tejto novostavby je rizikový a musí byť prioritne riešený.
Záverom musíme konštatovať, že z nášho pohľadu, ale aj z médií neubúdajú chyby stavieb všetkého druhu. Naopak závažné chyby nám stále pribúdajú a nie len nám ale aj súdnym znalcom ! Príčiny nie len my, ale aj úradníci na stavebných úradoch, vidíme hlavne v problematickej projektovej príprave a chýbajúcim vykonávacím projektom. Väčšina zahraničných investorov ich vyžaduje bez ohľadu na to či im to náš deformovaný zákon prikazuje alebo nie. Ak pridáme k chybnému projektu, nekvalifikovanú montáž a vedenie stavby nedostatočne znalým stavbyvedúcim(občas aj nestavbárskym vzdelaním), potom k nešťastiu nemusí byť ďaleko. Častým problémom je, že mnohé stavby majú stavebný dozor len kvôli pečiatke na dokladoch, a keď celú stavbu vykonáva firma, podľa stavebného zákona nepotrebujete ani stavebný dozor. Zlé však je, keď aj stavebný dozor na stavbu aj občas príde, nemôže skontrolovať všetko. Tiež nie je neobvyklé, že stavebný dozor nemá stavbárske vzdelanie… Jeden z výsledkov je na fotografiách najnovšieho prípadu.
Naša komora v novembri roku 2016 poslala ministerstvu dopravy a výstavby 4 návrhy na riešenie práve týchto problémov. Ku dnešnému dňu nám MDaV SR na ne vôbec nereagovalo.
TASR našu dodanú tlačovú správu zredukovalo len na otázku či MDaV SR pripravuje nový stavebný zákon, alebo nie s poznámkou, že spolupracuje len s relevantými odborníkmi.
Naša komora má vo vedení jedného právnika, jedného informatika a ostatní sú stavbári z praxe. Koľko relevantných stavbárov z praxe má ministerstvo na vedúcich postoch počnúc jeho šéfom s tajomníkmi, riaditeľmi a ostatnými úradníkmi ? Podľa dostupných informácií sú na rozhodujúcich postoch ministerstva pedagógovia, agrotechnici, ekonómovia, právnici, strojári, lekári, dvaja architekti a možno aj jeden alebo až dvaja stavební inžinieri.
NEPOČÚVAJTE RADY, ŽE STAVEBNÝ DOZOR NEPOTREBUJETE AK VÁM STAVBU VYKONÁVA FIRMA !!!
NESTAVAJTE BEZ VYKONÁVACIEHO PROJEKTU A ZABEZPEČTE SI STAVEBNÝ DOZOR AJ NA VÝBER PROJEKTANTA, PROBLÉMY STAVIEB NEUBÚDAJÚ !!!!
NEHĽAĎTE NA TO ČI VÁM TO ZÁKON PRIKAZUJE, ALEBO NIE A BUĎTE ZODPOVEDNÍ SAMI KU SEBE PRI VÝBERE LACNEJ ALEBO KAMARÁTOVEJ FIRMY !!!
SKSR vypracovala a poslala na MDVRR SR návrh o vybraných činnostiach vo výstavbe
Published 6. decembra 2016
SKSR – naša komora dňa 5.12.2016 poslala Ministerstvu dopravy, výstavby a regionálneho rozvoja Slovenskej republiky (MDVRR SR) návrh na vyhlášku o vybraných činostiach vo výstavbe .
Pôvodný Zákon č.50/1976 o územnom plánovaní a stavebnom poriadku bol do dnešného dňa zmenený už 38 krát čo v mnohých prípadoch spôsobilo jeho výrazné znefunkčnenie a radikálne znížilo a neustále znižuje pokles požiadaviek na kvalitu a odbornosť príprava a uskutočňovania stavieb. Dávame Vám do pozornosti súčasný nedobrý stav v Slovenskom stavebníctve spôsobený dlhodobou klesajúcou požiadavkou na odbornosť aj vo všetkých remeselných profesiách a riadiacich pracovníkov v príprave a na uskutočňovaní stavieb priamo na staveniskách. Dlhodobý pokles kvality stavieb a odbornosti na stavbách, je spôsobený hlavne chybami v legislatíve, t.j. v zákone č. 50/1976 Zb. Zákon o územnom plánovaní a stavebnom poriadku (stavebný zákon) v znení poslednej úpravy platnej od 1.1.2016, zákona č. 138/1992 Zb. Zákon o autorizovaných architektoch a autorizovaných stavebných inžinieroch v platnom znení od 1.7.2016 a schvaľovanom návrhu zákona a zákona č. 455/1991 Zb.o živnostenskom podnikaní v znení neskorších predpisov v platnom znení od 1.7.2016.
Pre výrobnú stavebnú činnosť uskutočňovania stavieb sa ani v posledných zmenách uvedených zákonov nevyžadujú kvalifikovaní remeselníci, ani prvostupňové riadenie stavebných prác vo svete všeobecne známym Majstrom stavebnej výroby a nevyžaduje sa ani príprava a odborná spôsobilosť stavbyvedúcich a stavebných dozorov v súlade s §7, §7a odst.č.1; č.2. a § 22, odst.1 písm. c) a e) zákona Slovenskej národnej rady č. 455/1991 Zb. o živnostenskom podnikaní v znení neskorších predpisov v znení zákona Slovenskej národnej rady č.568/2009 o celoživotnom vzdelávaní v znení neskorších predpisov. Pre tento chýbajúci legislatívny základ už roky klesá kvalita uskutočňovania stavieb a záujem o výuku remesiel v celom spektre stavebných činností. Doterajšia legislatíva nevyžaduje ani periodické odborné aktualizačné vzdelávanie projektantov a ostatných zodpovedných riadiacich a kontrolných pracovníkov na stavbách so záverečným preskúšaním tak, ako je to bežné vo svete.
Úrad SKSR

References: § 86
 § 96
 § 86
 § 96
 §7
 §7
 § 22